
                              E-mail: hivatal@melykut.hu

ELŐTERJESZTÉS 

MÉLYKÚT VÁROS ÖNKORMÁNYZAT KÉPVISELŐ-TESTÜLETE

2026. július 07. napján tartandó ülésére.

Tárgy: Döntés az 57/2025. (III.25) Kt. számú határozat módosításáról.
Az előterjesztést készítette: Kósa Róbertné lakosságszolgálati csoportvezető
Az előterjesztés készítésében közreműködött: -

Melléklet: 1 db
· 57/2025.(III.25.)Kt. számú határozat.

Döntési javaslatok száma: 1 db

Véleményezi: Pénzügyi és Gazdasági Bizottság
A határozati-javaslat elfogadásához egyszerű többség szükséges.

Törvényességi észrevételem nincs.

Dr. Vörös-Börcsök Tímea

jegyző

Tisztelt Képviselő-testület!
Mélykút Város Önkormányzat Képviselő-testülete a 2025. március 25. napján tartott képviselő-testületi ülésén az 57/2025. (III.25)Kt. számú határozatával döntött arról, hogy pályázatot nyújt be a KAP-RD43-1-25 pályázati konstrukción belül a Tavasz utca külterületi szakaszának útépítése tárgyában. 
A pályázat eredményéről szóló döntés 2026. 03 09-én megérkezett, melyben a projekt bekerülési költsége, az igényelt támogatás és az önerő összege minimálisan módosult az építési tételek ÉNGY kód szerinti referencia árai miatt:
	
	igényelt összeg
	Támogatói okirat szerinti összeg

	bruttó bekerülési költség
	118.480.887 Ft
	114.218.254 Ft

	igényelt támogatás
	108.792.774 Ft
	108.507.341 Ft

	önerő összege
	9.690.113 Ft
	5.710.913 Ft


A projekt tartalmazza a Tavasz utca Mátyás király utcához (állami úthoz) való csatlakozásának költségét is, amely a projekt keretén belül nem elszámolható költség, azonban a projekt megvalósításához elengedhetetlenül szükséges. Ezen szakasz kivitelezésének becsült költsége 4.264.633 Ft, amelyet az önkormányzatnak a Támogatói Okiratban foglalt 5.710.913 Ft önerőn felül biztosítania szükséges.
A projektben már megvalósult a Mélykút külterület 0209/120 hrsz-ú ingatlan megvásárlása, ezáltal az előleg igényléséhez szükséges tulajdonviszonyok rendezése megtörtént.

Az előleg igényléséhez a pályázati útmutató és a hatályos rendelkezések miatt a pályázat benyújtásához elfogadott 57/2025. (III.25)Kt. számú határozatot módosítani és kiegészíteni szükséges az alábbiak tekintetében:

· A határozat 1. pontjában a pályázat címét javítani szükséges, „Tavasz utca külterületi szakaszának építése” szövegrész helyébe a „Mélykút Tavasz utca aszfaltút kialakítása” szövegrész lépne,
· A határozat 3. pontjában szereplő bekerülési költséget, a kapott támogatás összegét és az önerő összegét a Támogatói Okirattal egyezően javítani szükséges, valamint az önerő forrását – amely részben hitelfedezet, részben saját forrás – a határozatban meg kell jelölni. Ezen okok miatt az eredeti határozat 3. pontja helyébe az alábbi szövegrész kerülne:
„3. A Képviselő-testület dönt arról, hogy a pályázat forrása az alábbiak szerint tevődik össze:

-
Bruttó bekerülési költség:
114.218.254 Ft

-
Igényelt támogatás:

108.507.341 Ft

-
Önerő:



   5.710.913 Ft.
A Képviselő-testület az önerőt a 2026. évi költségvetésben részben hitelfedezet terhére, részben saját erőből biztosítja.”
· Külön pontban fel kell tüntetni az állami úthoz való csatlakozás bekerülési költségét, tekintettel arra, hogy a Támogatói Okiratban a bekerülési költségek között nem szerepel, azonban a projekt megvalósításához a kivitelezése elengedhetetlenül szükséges. A költséget az önkormányzatnak saját forrásból kell finanszíroznia, ezt hitelfedezet terhére tudjuk biztosítani, ezért a határozat kiegészítésre kerülne az 5. ponttal:

„5. A Képviselő-testület dönt arról, hogy az állami úthoz való csatlakozás kivitelezési költségét (becsült összeg: 4.264.633 Ft) a 2026. évi költségvetésben hitelfedezet terhére biztosítja.”
· A határozatot ki kell egészíteni az igényelt előleg összegével, ezért a határozatot 6. ponttal egészítenénk ki:
„6. A támogatás terhére igényelt 1. előlegrész összege: 54.263.670 Ft”
Kérem a Tisztelt Képviselő-testületet, hogy az előterjesztést vitassa meg és döntsön az 57/2025. (III.25)Kt. számú határozat 1. és 3. pontjainak módosításáról, valamint a határozat kiegészítéséről.
Mélykút, 2026. június 29.
Kovács Tamás

polgármester
HATÁROZATI-JAVASLAT
………/2026.(VII.07.)Kt. számú                            
         HATÁROZAT
Döntés az 57/2025 (III.25)Kt. számú határozat módosításáról.
1. Mélykút Város Önkormányzat Képviselő-testülete dönt arról, hogy az 57/2025. (III.25)Kt. számú határozatát (továbbiakban: határozat) az alábbiak szerint módosítja:
· a határozat 1. pontjában a „Tavasz utca külterületi szakaszának építése” szövegrész helyébe a „Mélykút Tavasz utca aszfaltút kialakítása” szövegrész lép,

· a határozat 3. pontja helyébe az alábbi szövegrész lép:
„3. A Képviselő-testület dönt arról, hogy a pályázat forrása az alábbiak szerint tevődik össze:

- Bruttó bekerülési költség:
114.218.254 Ft,
- Igényelt támogatás:

108.507.341 Ft,
- Önerő:


5.710.913 Ft.
A Képviselő-testület az önerőt a 2026. évi költségvetésben részben hitelfedezet terhére, részben saját erőből biztosítja.”

2. A Képviselő-testület dönt arról, hogy a határozatot az alábbi 5-6. pontokkal egészíti ki:

„5. A Képviselő-testület dönt arról, hogy az állami úthoz való csatlakozás kivitelezési költségét (becsült összeg: 4.264.633 Ft) a 2026. évi költségvetésben hitelfedezet terhére biztosítja.”
6. A támogatás terhére igényelt 1. előlegrész összege: 54.263.670 Ft.”

3. A Képviselő-testület felkéri a polgármestert a határozat egységes szerkezetbe foglalására. 
Felelős: Kovács Tamás polgármester 
Határidő: azonnal (3. ponthoz)

